钦定古今图书集成/理学汇编/文学典/第202卷 > 《解闷十二首》〈录五首〉前人
## 钦定古今图书集成/理学汇编/文学典/第202卷 > 《解闷十二首》〈录五首〉前人

沈范早知何水部，曹刘不待薛郎中。独当省署开《文
苑》，兼泛《沧浪》学钓翁。〈薛郎中据也省署二句即据诗〉

又

李陵苏武是吾师，孟子论文更不疑。一饭未曾留俗
客，数篇今见古人诗。〈孟子校书孟云卿〉

又

复忆襄阳孟浩然，清诗句句尽堪传。即今耆旧无新
语，漫钓槎头缩项鳊。

又

陶冶性灵存底物，新诗改罢自长吟。熟知二谢将能
事，颇学阴何苦用心。

又

不见高人王右丞，蓝田丘壑蔓寒藤。最传秀句寰区
满，未尽风流相国能。〈相国右丞弟缙〉